सुनीललाल स्मृति भारोत्तोलन : संगीता र सञ्जु उत्कृष्ट लिफ्टर
पुलिस क्लबका संगीता राई र सञ्जु चौधरी नेपाल स्ट्रोङगेस्ट तेस्रो सुनीललाल जोशी स्मृति भारोत्तोलन प्रतियोगितामा उत्कृष्ट लिफ्टर भएका छन् । दुवैले अघिल्लो दिन कीर्तिमासहित स्वर्ण जितेका थिए । संगीता सिनियर र सञ्जु जुनियरमा उत्कृष्ट भएका हुन् ।
काठमाडौँ — पुलिस क्लबका संगीता राई र सञ्जु चौधरी नेपाल स्ट्रोङगेस्ट तेस्रो सुनीललाल जोशी स्मृति भारोत्तोलन प्रतियोगितामा उत्कृष्ट लिफ्टर भएका छन् । दुवैले अघिल्लो दिन कीर्तिमासहित स्वर्ण जितेका थिए । संगीता सिनियर र सञ्जु जुनियरमा उत्कृष्ट भएका हुन् ।काठमाडौं जिल्ला भारोत्तोलन संघले आयोजना गरेको प्रतियोगितामा पुलिसकी तारादेवी पुनले दोस्रो दिन क्लिन एन्ड जर्कतर्फ राष्ट्रिय कीर्तिमान बनाइन् । उनले आठौं राष्ट्रिय खेलकुदमा राखेको ९७ केजीमा सुधार गर्दै ९८ केजीसाथ कीर्तिमान बनाइन् ।सिनियर ७६ केजीमा ताराले स्न्याचमा ७२ केजी र कुलमा १७० केजीसाथ स्वर्ण जितिन् । दोस्रो भएकी एपीएफकी जयन्ती श्रेष्ठले स्न्याचमा ५५ केजी र क्लिन एन्ड जर्कमा ६० केजी गरी कुल १ सय १५ केजी उचालिन् । कांस्य जितेकी दाङकी कल्पना चौधरी रहिन् । उनले स्न्याचमा ४० केजी र क्लिनमा ५० गरी कुल ९० केजी भार उचालिन् ।यस्तै ८१ केजी तौलमा पुलिसकी लक्ष्मी बनले तीन राष्ट्रिय कीर्तिमान राखिन् । उनले आठौं राष्ट्रियमा राखेको आफ्नै नामको कीर्तिमान सुधारेकी हुन् । लक्ष्मी स्न्याचमा ६५ केजी र क्लिनमा ८३ केजी गरी कुल १४८ केजी उचाल्न सफल भइन् । यसअघि उनको नाममा ६४, ८२ र कुल १८६ केजीको कीर्तिमान थियो । आर्मीकी मनकुमारी कुमालले स्न्याचमा ५८ र क्लिनमा ६५ गरी कुल १२३ केजीसाथ रजत जितिन् ।सिनियरकै ८७ केजी तौलमा पुलिसकी विद्या राईले क्लिन एन्ड जर्कमा ७६ केजीसाथ नयाँ कीर्तिमान कायम गरिन् । उनले आफ्नै ७५ केजीको कीर्तिमानमा सुधारिन् । विद्याले स्न्याचमा ५३ केजी र कुलमा १२९ केजी भार उचालेकी थिइन् । उदयपुरकी कान्ता भुजेलले स्न्याचमा ३५ र क्लिनमा ४५ गरी कुलमा ८० केजीसाथ रजत जितिन् ।उत्कृष्ट लिफ्टर संगीता राई  ।८७ केजी माथिको तौलमा आर्मीकी अस्मिता राईले स्न्याचमा ५८, क्लिनमा ७० गरी कुल १२८ केजीसाथ तीनै विधामा कीर्तिमान राखिन् । यसअघि उनले आठौं राष्ट्रियमा ५३, ६८ केजी र कुल १२१ केजीको कीर्तिमान राखेकी थिइन् । पुलिसकी सुधा थापाले स्न्याचमा ५३ क्लिनमा ६७ गरी कुलमा १२० केजीसाथ रजत जितिन् । सिराहाकी मनिता चौधरीले कांस्य जितिन् । उनले स्न्याचमा ४२, क्लिनमा ६० र कुलमा १०२ केजी तौल उचालिन् ।पुरुषतर्फ ८१ केजी तौलमा पुलिसका विकास थापाले तीन कीर्तिमान राखे । उनले स्न्याचमा १२० केजी उचाले । उनले आठौं राष्ट्रियमा राखेको ११५ केजीमा ५ केजीले सुधार गर्दै कीर्तिमान राखेका हुन् । उनले क्लिनमा पनि एक केजी बढी उचाल्दै १३६ केजीसाथ कीर्तिमान कायम गरे । विकासले कुलमा २५० केजीबाट २५६ केजी पुर्‍याएर राष्ट्रिय कीर्तिमान बनाए । दोस्रो भएका एपीएफका महेश चौधरीले १०५ केजी स्न्याच, १३० केजी क्लिन र कुल २३५ केजीसाथ रजत तथा एपीएफकै सन्तोष चौधरीले ९० स्न्याच, १२१ क्लिन र कुल २११ केजीसाथ कांस्य जिते । जुनियरतर्फ बाँकेका सुरज वैश्यले स्न्याचमा ८०, क्लिनमा १०१ गरी कुल १८१ केजीसाथ स्वर्ण, कञ्चनपुरका विकास भट्ट (७०, ९२ र कुल १६२ केजी) ले रजत र छोटु स्टेसनरी एन्ड सप्लायर्सका सञ्जय यादव (५५, ८३ र कुल १३८ केजी) ले कांस्य जिते ।उत्कृष्ट लिफ्टर सञ्जु चौधरी ।६७ केजी जुनियरमा पुलिसका प्रकाश केसीले स्न्याचमा १०६ केजी र क्लिन एन्ड जर्कमा १२५ गरी कुल २३१ भारसाथ तीन विधामा राष्ट्रिय कीर्तिमान बनाए । उनले आठौ राष्ट्रियमा १०३, १२२ र २२५ केजीको कीर्तिमान राखेका थिए । वीरगन्ज युनाइटेडका नीरज गुप्ताले ७०, ९० र १६० केजीसाथ रजत तथा कास्कीका किरण घर्तीमगरले ६०, ७१ र कुल १३१ केजीसाथ कांस्य पदक जिते । सिनियरतर्फ आर्मीका जीवन तामाङले स्न्याचमा ८३ केजी, क्लिनमा १०८ गरी कुल १९१ केजीका साथ स्वर्ण, स्न्याचमा सन्तोष थपलियाले ८३, १०७ र १९० केजीसाथ रजत र कास्कीका धनबहादुर झाँक्रीमगरले ८५, ९८ र १८३ केजीसाथ कांस्य पदक जितेका थिए ।७३ केजी जुनियरमा वीरगन्ज युनाइटेडका सजरुद्दिन आलमले स्न्याचमा ७३, क्लिनमा ५२ र कुलमा १६५ केजीसाथ स्वर्ण जिते । एपीएफका सुलभ बस्नेतले ७३, ८२ र कुल ८२ केजीसाथ रजत तथा वीरगन्जका सुनीलकुमार सर्राफले ३५, ४५ र कुल ८० केजीसाथ कांस्य पदक जिते । सिनियरतर्फ आर्मीका यज्ञबहादुर सारुले स्न्याचमा ९८, क्लिनमा १२७ र कुलमा २२५ केजीसाथ स्वर्ण, सेनाकै हेमनारायण श्रेष्ठले ८७, १०७ र १९४ केजीसाथ रजत तथा धनुषाका सरोज यादवले ६५, ८६ र १५१ केजीका साथ कास्य पाए ।८९ केजी तौलमा आर्मीका दिनेश कार्कीले आफ्नै नाममा रहेको कीर्तिमानमा सुधार गर्दै दुई राष्ट्रिय कीर्तिमान बनाए । उनले आठौंमा राखेको क्लिन एन्ड जर्कमा १३२ मा सुधार गर्दै १३५ केजी उचाले । कुलमा २३० केजीलाई बढाउँदै २४० केजी बनाए । उनले स्न्याचमा १०५ केजी भार बहन गरे । रजत जितेका पुलिसका ओमप्रकाश वैश्यले स्न्याचमा १०५ केजीसाथ कीर्तिमान बनाए । उनले १०५ केजी दोस्रो प्रयासमामा उचाल्दै किर्तिमान बनाएका थिए । दिनेशले तेस्रो प्रयासमा १०५ केजी उचालेता पनि पहिले कीर्तिमान बनिसकेकाले उनले बराबरी मात्र गरे । वैश्यले क्लिनमा १३० र कुलमा २३५ केजी उचाले । तेस्रो स्थानमा रहेका एपीएफका तिलकबहादुर थापाले स्न्याचमा ९०, क्लिनमा १२५ र कुल २१५ भार बहन गरे । जुनियरतर्फ बाँकेका अश्विन सोनीले स्न्याचमा ६२, क्लिनमा ६५ केजी उचाल्दै स्वर्ण जिते ।सिनियर र जुनियर महिला तथा पुरुष गरी ४० तौल समूहमा प्रतिस्पर्धा भएको थियो । नयाँ राष्ट्रिय कीर्तिमान बनाउने खेलाडीले जनही १ हजार रुपैयाँ पाएका थिए । महिला विधामा मात्र २३ राष्ट्रिय कीर्तिमान स्थापित भएका थिए ।